CELEX: 62018TN0069
Language: da
Date: 2018-02-05 00:00:00
Title: Sag T-69/18: Sag anlagt den 5. februar 2018 — Verband Deutscher Alten und Behindertenhilfe und CarePool Hannover mod Kommissionen

26.3.2018   
            
            
               DA
            
            
               Den Europæiske Unions Tidende
            
            
               C 112/44
            
         Sag anlagt den 5. februar 2018 — Verband Deutscher Alten und Behindertenhilfe und CarePool Hannover mod Kommissionen
   (Sag T-69/18)
   (2018/C 112/56)
   Processprog: tysk
   
      Parter
   
   
      Sagsøger: Verband Deutscher Alten- und Behindertenhilfe, Landesverband Niedersachsen/Bremen og Hamburg/Schleswig-Holstein eV (Hannover, Tyskland) (ved advokat T. Unger)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2017) 7687 final af 23. november 2017 vedrørende statsstøtte SA.42268 (2017/E) — Tyskland statsstøtte til fremme af opgaver i forbindelse med velfærdspleje og SA.42877 (2017/E) — Tyskland CarePool Hannover GmbH annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende: Der foreligger en tilsidesættelse proceduremæssige rettigheder
               De formelle mangler som omhandlet i artikel 263, stk. 2, TEUF følger af den omstændighed, at Kommissionen til trods for alvorlige vanskeligheder ved bedømmelsen af de retlige og faktiske omstændigheder har besluttet ikke at indlede en formel undersøgelsesprocedure. Navnlig Kommissionens sagsbehandlingstid, kvaliteten af denne institutions begrundelse og dennes adfærd under den omtvistede statsstøttekontrolprocedure bekræfter disse alvorlige vanskeligheder ved bedømmelsen af spørgsmålet, om der skulle indledes en formel undersøgelsesprocedure.
            
         
               2.
            
            
               Andet anbringende: Der foreligger en tilsidesættelse af begrundelsespligten i artikel 296, stk. 2, TEUF
               Der følger en yderligere formel mangel af det forhold, at den anfægtede afgørelse er utilstrækkeligt begrundet og dermed ikke opfylder kravene i henhold til artikel 296, stk. 2, TEUF.
            
         
               3.
            
            
               Tredje anbringende: Der foreligger en tilsidesættelse af artikel 107 f. TEUF
               Der foreligger desuden en tilsidesættelse af artikel 107 f. TEUF, da Kommissionen med urette har lagt til grund, at der er tale om en bestående foranstaltning. Den omtvistede støtte udgjorde nye foranstaltninger, som opfylder betingelserne for at udgøre støtte.